Al di là del bene e del male

Al di là del bene e del male (Trans bono kaj malbono) estas itala filmo de 1977 reĝisorita de Liliana Cavani, bazita libere en la libro Trans bono kaj malbono pri la vivo kaj tumulta rilato inter Friedrich Nietzsche, Paul Rée kaj Lou Andreas-Salomé, kaj protagonistigita de Dominique Sanda, Erland Josephson, Robert Powell, Virna Lisi kaj Phillipe Leroy.

Virna Lisi ricevis la Nastro d'argento (arĝenta bendo) pro sia ludado kiel Elisabeth Förster-Nietzsche.

La sonbendo uzas muzikon de Charles Gounod, Gustav Mahler, Wolfgang Amadeus Mozart, Robert Schumann kaj Richard Strauss. 

Intrigo

Libere inspirita per realaj okazaĵoj en la vivo de Nietzsche, Paul Rée renkontas la libereman Lou von Salomé; post kiam ambaŭ renkontiĝas, la viro decidas geedziĝi kun ŝi sed Lou estas virino kiu sentus sin malliberigita en rilato. Amtriangulo tiam komenciĝas inter la tri junuloj; la situacio, aliflanke, estas plimalbonigita fare de la fratino de Friedrich, Elizabeto, kiu, nove enamiĝinta je sia frato, faras ĉion por certigi ke li restas for de kaj Paul kaj Lou, ĉar ambaŭ estas judoj kaj tial "koruptaj".

Sed Friedrich ne aŭskultas Elizabeton aŭ ŝian patrinon, kaj forlasas la domon por iri kaj loĝi kun Lou kaj Paul: kunvivi tute ne estas facila, ĉar Lou unue flirtas kun Friedrich kaj poste kun Paul sed, ĉar ambaŭ kverelas, ŝi ŝajnigas havi seksan rilaton kun alia viro por resanigi la rilaton. La virino, ekkomprenante ke la situacio iĝas pli kaj pli malbona, elektas iri al Berlino kun Paul, lasante Friedrich sola. La viro sole renkontas la "demonon": post tiu renkontiĝo li decidas iri kaj resanigi rilatojn kun la aliaj du junuloj, sed ankaŭ ĉi-foje la rezulto estas negativa.

La rilato inter Paul kaj Lou ne estas bona ĉar ĝi estas "malferma" speco de rilato kaj Lou havas plurajn amantojn. Unun nokton, Karl, unu el la amantoj de Lou, provas fari memmortigon ĉar la virino ne volas geedziĝi kun li. Lou tiam sentiĝas devigita fari tion, ekigante la koleron kaj doloron de siaj eksamantoj. Paul iĝas kuracisto, sed post iom da tempo li estas celita ĉar li estas juda, kaj malaperas post kiam grupo de krimuloj trenas lin en arbuston, aŭgurante malbonan finon. Friedrich, aliflanke, iĝas freneza post kiam li ekscias ke Lou geedziĝis. Lou tiam iras por vidi Nietzsche kaj memoras ĉiujn bonajn tempojn kiujn ili pasigis kune.

Geaktoraro kaj roluloj
 Dominique Sanda - Lou Salome
 Erland Josephson – Friedrich Nietzsche
 Robert Powell – Paul Rée
 Virna Lisi – Elisabeth Nietzsche
 Philippe Leroy – Peter Gast
 Elisa Cegani - Franziska Nietzsche
 Umberto Orsini - Bernhard Förster
 Michael Degen - Carl Andreas
 Amedeo Amodio – Doctor Dulcamara
 Carmen Scarpitta - Malvida
 Clara Algranti – Ma

Eksteraj ligiloj
 en imdb

Kategorio:Filmoj aperintaj en 1977
Kategorio:Amaferaj filmoj
Kategorio:Anglalingvaj filmoj
Kategorio:Italaj dramaj filmoj
Kategorio:Italalingvaj filmoj